**Pravila nagradne igre**

“UZ NAS BUDI FIT I OSVOJI NAGRADE HIT!”

# Organizator

Na osnovu zakona o igrama na sreću (Službeni glasnik Repuplike Srpske, br. 22/19 i 131/20, član 38 i 80) Planet d.o.o. sa sjedištem u 78250 Laktaši, Prijedorska b.b., JIB 4272099470032 je organizator nagradne igre pod nazivom: „UZ NAS BUDI FIT I OSVOJI NAGRADE HIT“. Nagradna igra se priređuje sa ciljem promocije Sante robnih marki, a ograničena je na trgovački lanac BINGO (dalje: Partner).

# Trajanje

Nagradna igra započinje 01.10.2021. godine i traje do 30.10.2021. godine (uključivo), a odnosi se na sve prodavnice trgovačkog lanca Bingo na području Republike Srpske.

**3. Pravo na učešće**

U promotivnoj nagradnoj igri mogu učestvovati sve fizičke osobe koje imaju prebivalište na području Republike Srpske.Pravo na učešće nemaju osobe koje su uključene u organizaciju nagradne igre, a posebno osobe zaposlene kod Organizatora ili Klijenta ili Partnera, kao i članovi njihove uže porodice. Za sudjelovanje maloljetnika suglasnost mora dati roditelj ili osoba koja je u skladu sa zakonom ovlaštena o njoj se starati i zastupati je. Maloljetnik može biti dobitnik nagrade i primiti osvojenu nagradu prema zakonom propisanim uvjetima, odnosno ukoliko je skrbnik maloljetnika prihvatio nagradu, time je izrazio svoju suglasnost s Pravilima te nagradu u ime maloljetnika i preuzima.

**4. Proizvodi koji učestvuju u nagradnoj igri**

U nagradnoj igri mogu učestvovati svi proizvodi navedenih Sante tržišnih marki: Sante, Sante Organic, GO ON, GO ON Nutrition.

1. **Učestvovanje**

Kupovinom jednog ili više proizvoda od navedenih Sante tržišnih marki u ukupnoj vrijednosti od minimalno 10,00 KM, u prodajnim objektima BINGO d.o.o. sa evidentiranom kupovinom na računu i slanjem podataka (koja sadrži lične podatke i broj računa) na web stranicu [www.sante.ba](http://www.santebih.ba) ostvaruje se mogućnost učestvovanja u nagradnoj igri. Svaka osoba može učestvovati sa više računa. Svaki pojedini račun može biti iskorišten odnosno prijavljen za ovu nagradnu igru samo jednom.

Brojeve računa koji zadovoljavaju naprijed navedeno, potrebno je poslati putem Web stranice sa unosom podataka: **Broj fiskalnog računa**, I**me i prezime, Broj telefona, Grad** npr. **12456 IME I PREZIME 06x xxx xxx GRAD** na **web stranicu** [www.sante.ba](http://www.santebih.ba)**.** Korisnik dobija povratnu poruku sa informacijom da li je njegova prijava prihvaćena ili ne, odnosno da li su podaci unešeni u ispravnom formatu. **Učesnik je dužan čuvati račun do izvlačenja te isti prezentovati ukoliko osvoji nagradu.** Svi zaprimljeni računi nalazit će se pod kontrolom Organizatora i bit će odbijeni ako postoji osnovana sumnja u njihovu valjanost ili ako ne udovoljavaju uvjetima za sudjelovanje kako je navedeno ovim pravilima. Učesnici mogu dobiti sve potrebne informacije putem korisničkog emaila info@planetbih.ba

## Izvlačenje nagrada

Izvlačenje nagrada održat će se 01.11.2021. u Bingo Hipermarket Istočno Sarajevo - Lukavica u 10 sati. Izvlačenje će nadgledati tročlana komisija koju odabere Organizator u suradnji s Klijentom. Odluka komisije je konačna i obavezujuća. Prilikom izvlačenja bit će izvučen jedan dobitnik za svaku nagradu, s tim da će dobitnici nagrade izvlačiti slijedećim redoslijedom: 1 glavna nagrada biciklo Nakamura Catch 5.0, 5 Intersport poklon bonova u iznosu 200KM, 4 Samsung smartwatch Galaxy Fit 2, 3 FitPass članarina u trajanju od 3 mjeseca, 8 poklon paketa Sante proizvoda. Ukoliko jedna osoba bude izvučena dva ili više puta, bit će dobitnik nagrade za koju je prvi put izvučena.

Učesnici mogu učestvovati sa neograničenim brojem računa, odnosno Web prijava koje zadovoljavaju sve uslove iz članka 5. Nepotpuna prijava na koje postoji osnovana sumnja u valjanost ne može učestvovati u nagradnoj igri niti učesnik na osnovu takve prijave može osvojiti nagradu.

**7. Nagradni fond**

Ukupna nabavna vrijednost nagradnog fonda je 2.719,80 KM. Nagradni fond čini ukupno 21 nagrade i to:

- jedna (1) glavna nagrada – biciklo Nakamura Catch 4.0 pojedinačne vrijednosti sa PDV-om 839 KM;

- pet (5) nagrada – Intersport poklon bon, pojedinačne vrijednosti sa PDV-om 200 KM što čini ukupno 1.000 KM;

- četiri (4) nagrada - Samsung smartwatch Galaxy Fit 2, pojedinačne vrijednosti sa PDV-om 70,20 KM što čini ukupno 280,80 KM;

- tri (3) nagradr – FitPass članarina u trajanju od 3 mjeseca, pojedinačne vrijednosti sa PDV-om 120,00 KM što čini ukupno 360,00 KM

- osam (8) nagrada – poklon paket Sante proizvoda, pojedinačne vrijednosti sa PDV-om 30,00 KM što čini ukupno 240,00 KM

Broj nagrada je ograničen i ni u kojem slučaju neće biti dodijeljeno više nagrada nego što je predviđeno ovim Pravilima. Nagrade se ne mogu zamijeniti za novac, druge proizvode ili usluge. Sve nagrade uključuju porez na dodanu vrijednost kojeg plaća Organizator. Fotografije svih nagrada na svim promotivnim materijalima su simbolične i služe samo za informativne svrhe.

**8. Obavještavanje dobitnika i uručenje nagrada**

Svi dobitnici nagrada bit će obaviješteni putem telefona. Dobitnik je dužan postupiti u skladu sa instrukcijama iz SMS poruke ili poziva. Ukoliko se ne javi u roku 7 dana od od SMS obavještenja ili telefonskog poziva, Organizator se oslobađa odgovornosti predaje Nagrade. Preuzimanjem nagrade od strane učesnika prestaju sve obaveze Organizatora prema njemu. Pravo na preuzimanje nagrade može se prebaciti na treće lice putem punomoći nagrađenog pred nadležnim sudom.

Svi dobitnici će preuzeti svoje nagrade u skladu sa dogovorom s Organizatorom, a po predočenju osobnih dokumenata te najkasnije 30 dana od dana obavještenja dobitnika odnosno stupanja u kontakt.

Pravila nagradne igre, kao i rezultati izvlačenja i imena dobitnika bit će objavljena u dnevnim novinama Blic RS.

**9. Porez i odgovornosti**

Organizator je odgovoran za sve poreze, naknade ili dažbine u vezi s nagradom, osim poreza na lični prihod dobitnika. Nagrade se ne mogu prenijeti niti ustupiti drugima prije nego što se izvrši njihovo uručenje dobitniku, osim po specijalnoj punomoći.

Učesnik se slaže da Organizator, Partner, Klijent ili koje s njima povezano društvo neće biti odgovorni za funkcionisanje ili upotrebu nagrade. Učesnik prihvata da gore navedeni subjekti nisu, niti će na bilo koji način biti odgovorni za ikakve obaveze, garanciju ili jamstvo koji bi, bilo po zakonu ili po prirodi stvari, mogli nastati u vezi s bilo kojom nagradom, što uključuje, ali se ne ograničava na kvalitet, mehanička svojstva ili prikladnost nagrade.

**10. Osobni podaci**

Prije prijave na nagradnu igru Učesnik potvrđuje da je upoznat sa Pravilima i uvjetima prikupljanja i obrade njegovih osobnih podataka. Organizator će za potrebe sudjelovanja u nagradnoj igri od Učesnika prikupljati Ime i prezime i mjesto prebivališta. Svi osobni podaci Učesnika koji se prikupe tijekom nagradne igre isključivo se koriste u svrhu provođenja i realizacije nagradne igre. Organizator će od dobitnika prikupiti i dodatne osobne podatke: adresa i broj telefona kako bi osvojenu nagradu mogao isporučiti dobitniku. Osobni podaci učesnika brišu se odmah po završetku nagradne igre, a dobitnika se čuvaju se najduže 5 godina od završetka nagradne igre, poslije čega se trajno brišu. Organizator će ime, prezime i grad dobitnika objaviti u medijima po svom izboru. Učesnik je slobodan u svakom trenutku tražiti od Organizatora ili Klijenta da prestane sa obradom njegovih osobnih podataka slanjem maila na info@planetbih.ba i prihvaća da takvo uskraćivanje može rezultirati nemogućnošću sudjelovanja u nagradnoj igri. Osobne podatke Učesnika će obrađivati Organizator, te će iste dijeliti sa Klijentom. Organizator će poduzeti sve potrebne korake u organizacijskom i tehničkom smislu kako bi zaštitio osobne podatke Učesnika u skladu sa važećom regulativom. Klijent može osobne podatke Učesnika prenositi i u okviru Sante grupe što podrazumijeva i zemlje izvan Evropskog gospodarskog prostora ukoliko je osiguran odgovarajući nivo zaštite osobnih podataka u skladu s važećim propisima.

Učesnik je dužan prilikom davanja podataka dati istinite, tačne i potpune kontakt podatke o sebi. Učesnik je suglasan da ga Organizator kontaktira koristeći njegove kontakt podatke. U slučaju nedostupnosti Učesnika iz bilo kojeg razloga, uključujući netačne podatke ili nemogućnost uspostavljanja kontakta, postupit će se u skladu sa odredbom člana 8 Pravila.

Podnošenjem prijave Učesnik potvrđuje da je obaviješten o prikupljanju i obradi osobnih podataka. Učesnik može dobiti detaljnije informacije o obradi osobnih podataka od strane Klijenta putem Obavijesti o zaštiti podataka objavljenim na službenim stranicama Klijenta.

**11.** **Otkazivanje**

Organizator zadržava pravo da prekine nagradnu igru u slučaju okolnosti za koje Organizator nije odgovoran, odnosno koje nije mogao spriječiti, otkloniti ili izbjeći, u kojem slučaju se oslobađa svih mogućih nastalih obveza prema učesniku. Organizator ne snosi nikakvu odgovornost zbog tehničkih problema ili grešaka u unosu podataka i drugih razloga koji ne ovise od Organizatora. Učesnik koji sudjeluje u nagradnoj igri prihvata prava i obaveze ovih Pravila. Organizator zadržava pravo promjene Pravila uz prethodnu saglasnost Republičke uprave za igre na sreću Republike Srpske, o čemu će svi učesnici biti pravovremeno obaviješteni objavom u dnevnim novinama. Odluke Organizatora donesene prema Pravilima o provođenju nagradne igre konačne su i obavezujuće za sve učesnike. U slučaju spora između Organizatora i Sudionika nadležan je Osnovni sud u Banja Luci.